Viborger Samler, 1842-10-27
Udenlandske Efterretninger. China. Om Staden Tichapu eller Schapu, som ikke findes paa de bedste Kort over China, meddeler den preussiske Missionair Karl Gützlaff i sin Dagbog følgende Notits: "Den 5te Januar 1833 seilede vi fra Tschang=Hae til Schapu, en Havn ved Nordkysten af Provindsen Tscheklang (ved den Bugt, hvori Floden Tjen tang kang har sin Munding, ligeoverfor Tschusan-Øerne), under 300 37. n. B. - Jndtil man nærmer sig det høiere liggende Land, som danner denne Stads Havn, er hele Kysten fra den gule Flod særdeles flad. Havet viger overalt tilbage fra Landet, saa at de langsmed Stranden dannede Lavninger, der ere tørre i Ebbetiden, udgjøre en Barriere for hele Kysten og danne efterhaanden Agerland. Vi forsøgte paa at naae Kysten et Par Mile Nord for Schapu, men vor lette Baad kom paa Grund, og vi maatte vade mere end 1 Miil igjennem Dyndet. Fra denne Stad bliver Landet mere bølgeformigt. Schapu er den eneste Plads, hvorfra den keiserlige Monopolhandel drives med Japan. Havnen er taalelig god; Ebbe og Flod meget stærk. Med Forstæderne har Staden omtrent 5 engl. Miil i Omfang; den er bygget i en Fiirkant, og gjennemskaaret af talrige Canaler, der erholde deres Vand fra Hangtschen=Floden. Noget Skjønnere og mere Maleriskt end denne Stads Omegn lader sig ikke tænke. Saavidt Øiet rækker, synes Alt at udgjøre en eneste Landsbye, hvorfra taarnende Pagoder, romantiske Mausoleer hæve sig. Denne Egn kan man kalde det chinesiske Arcadien, og vist er det, at naar nogen Deel af China fortjener dette Navn, saa er det Omegnen af Haugtschen og Schapu; Jndbyggerne synes ogsaa at føl deres Hjemstavns Skjønhed; thi de have ved Canaler, Gader, Plantninger og anseelige Bygninger ligesom villet bøde paa Naturen. Jntetsteds fandt vi det chinesiske Folk saa aabenhiertet og venskabelig findet som her." – En engelsk Opiumshandler giver i the Times en med Foranstaaende overeensstemmende Beskrivelse. Egnen er frugtbar, veldyrket og fortryllende skjøn. Da Briterne for to Aar siden besøgte Staden, laae i Havnen 2 a 3000 tildeels meget store Handelsdschunker, hvilket tydede paa en levende Handel. Paafaldende var og den store Mængde af Fuglevildt, Ænder og Gæs, der svømmede langsmed Kysten og omkring i Canalerne. Mandarinerne lode - imod en Profit af 2 pC., der glide ned i deres Lommer - Opiumshandelen gaae for sig; Stadens Porte vare lukkede, og ved Hielp af Stiger maatte Englænderne stige opad de høie Leermure og vende tilbage paa samme Maade. De behandledes meget venskabeligt af Chineserne. Det var i Januarmaaned, paa de omliggende Høie hvilede et Snee dække, men i Dalene voxede Bønner og Erter. Jndvaanerne lede af Øiensygdomme. Morn. Herald, der, skjøndt en Torvjournal, er høist utilfreds med Regjeringens udenlandske Politik, yttrer sig i et af de sidste Numere saaledes om Krigen i China Ere vi nu Krigens Ende nærmere, end dengang da Capt. Elliot afsattes og Sir Henry Pottinger afreiste fra England uden at føre med sig en eneste Linie af skrevne Jnstructioner. Vi have sammenskudt en Stad, rømmet Ringpo, om hvis Bombardering og Jndtagelse der i sin Tid skraaledes saa meget. Vi have lært Chineserne at fegte; men om deres urokkelige Troskab imod deres Keiser begynde vi først nu at overtyde os. "Jeg er Keiserens Tiener, og jeg siger det ikke; J kunne længe nok myrde mig!" saaledes svarede en Chineser i Tschapu, da man truede ham med Døden, fordi han ikke vilde angive for vore Tropper det Sted, hvor Stadens Skatte vare nedgravede. Hvad have vi udrettet imod China, Vi have ødelagt nogle Stæder, forbittret Jndbyggerne imod os, og selve de faa Byers Jndtagelse er kun paafulgt under aabenbar Uenighed imellem vore befalingsmænd. Hvorledes kunde man vel og undgaae Tvedragt, naar en Oberst i det ostindiske Compagnies Tjeneste staaer en chef over en Admiral og en General i Dronningens Tjeneste, Og hvorledes kunne vi vente os et lykkeligt Resultat af en Befuldmægtiget, der forlader England uden Jnstructioner, og der skriver til Hjemmet: "Jeg skal bringe den chinesiske Keiser til paa sine Knæe at bede og Fred!"